114 年全國語文競賽臺灣原住民族語言朗讀文章 【海岸阿美語】 高中學生組 編號 3 號

Milakowit to ’orip

Itiya ho, caayay pitolas a palimo’ot pa’icel ko mato’asay, sowal sa, “O ’orip no tamdaw, caayay kangaay no mita mili’ayaw a mafana’, mangalef awa ko caay kasa’et no rakat i ’orip, nawhan o ’orip no mita matiya sa o riyar awa ma’araw ko lawac, nika ira ko leno ira koerac.” O roma i, matiya sa o kohaw i kaysing ira ko kaedahay, ’acicimay, micedemay ato ’angreray, masamaan a kohawen? Ano ca tanamen mansa kafana’, saka tahada’oc kita o tamdaw, ira ko kalipahakan; ira ko kararoman; ira ko kalata’angan; ira ko kasemeran. Salipahak sa lipahak to nika ira no nilahecian, masemer to nika awa ko nilahecian. Orasaka, misi’ayaw kita itini i rakat no ’orip to nika kamoko’ ato makera ko kada’atan no ’orip, samanen no mita saw? Ano o pacarcaray ho! matoled makilatosa ato masemer ko faloco’, o matatodongay to konini , nika tati’ih misakakaya. Saka kafana’ kita misi’ayaw to lalifeten, aka pita’elif to matoleday i rakat no ’orip. Roma ano malemed mafahekol talalinik no tono’ kiso, anca o karaodan no sakafangcal kacakatan a romi’ad konini. Orasaka kafana’ patatodong misalof to fangcalay a faloco’ no tireng ato mifana’ miliyas to kasemeran i rakat no ’orip. Latek o rarakaten i ka’ayaw no miso, matiya to o kalangdaw no kakarayan a taengad.

Falicen ako ko rakat i ’orip ano saan i, mato cecay aca a melet, roma to i, o kafalic no pinangan ko pi’arawan to dademaken. Ano haemin sa a mafalic, aka pisahakeno kita, so’elinen ko faloco’. Nawhani o pacarcar aca to rawraw no faloco’, matiya to masamaanay to ka kohting no kadit caay paka’ading to ’edil no cidal. Lohaken, ’etongen ko pinengneng, ta mahapinang to no miso, ano tooren ko sowal awaay ko kalata’angan. Saka icowa kita mikilim to awaay ko tati’ihay i rakat no ’orip, itini i kahacecay no ’orip ko saka tahada’oc caay pakareko kita to fangcalay i rakat no ’orip.

Kita o tamdaw hananay awa ko matiyaay to niharatengan nira makera ko tati’ihay, awa ko matiyaay toni nanayan nira a malemed ko ’orip nira. Orasaka, aka palatati’ihen ko piharateng toya demak, itini i pilifet to rakat no ’orip, i’ayawen ko paso’elin to ’icel no tireng, ta mangaay a tomireng, malasaka cicedi a pa’icel. Aka katalaw makera ko kalata’angan ato pilokes no tamdaw, ta talahekal ko ci’icelay to sakacakat ato sakacowat no fenek i rakat no ’orip no miso.

114 年全國語文競賽臺灣原住民族語言朗讀文章 【海岸阿美語】 高中學生組 編號 3 號

(文章大意 僅供參考) ※字數限200字

克服人生

人生無法預知，更不可能一帆風順，就像廣濶無邊的海洋，有漲潮、落潮。生活像一碗湯，酸甜苦辣在其中，箇中的滋味，品味後才能見分曉。面對人生低谷，要學會面對考驗，學會調適心情，學會走出低谷，改變人生是一瞬間的事，心態變了，一切可能都變了。在人生的磨難中，要學會豁達處事，才能活出一個積極向上的人生、一個智慧通達的人生。唯有相信自己的能力，才能激發勇氣，迎戰各種考驗。