114 年全國語文競賽臺灣原住民族語言朗讀文章 【馬蘭阿美語】 國小學生組 編號 4 號

Adingo

Molah ko adingo to cidal, Molah ko adingo to fulad. Hato sikawasay ko adingo, sawni i ka’ ayaw ako, sawni i ka’ ikol ako. Mipi’ pi’ kako to kamay, mipi’ pi’ cingra to kamay; misatenotenok kako to oo’, misatenotenok cingra to oo’.

Awa sato ko tiring ningra to kalahokan, hato o lama a tiring ako cingra, mimaan kako, mimaan cingra. adingo, Ano hacowa to i cowa to, ano tala cowa to kako i, mitoolay to cingra i kakoanan. Ano awaawa ko sasera’ no adingo i, ka ilaayanay i kakoan i, makadofah ko kasasilomaloma no ’orip ningra.

Oya malalokay, misa’ icelay a maomah i sacidalan a tamdaw, pakanengnengay to niyah a adingo; oya milimekay i toemanay a tamdaw, caka pakanengneng to niyah a adingo.

“ Awa ko tolas no pinanam ” hato malalifetay cumikay to adingo no niyah to ko rakat no tamdaw, cowa ko mamalepel iso cingra tahadaoc, kaorira ano hacowa to ilaay to a tomireng i tatihi ita, ano makahi a misa’ icel cowa ko katayoan. Misahacecay to adingo a tamdaw kita, si’ icelen, pasinga’ ayayen ko faloco’, pasifafekangen ko faloco’, pasifangcalayen ko harateng, sakimokimolen, laloken ko pinanam, hato o masamimingay a niyah ko adingo, aka ka a pangodoen ko adingo ita to katoka no mita.

Tiliden no adingo ko kalahad ita, nani pisawalawala no tiring i kaemang ho, tahira i katanoktok no tatirengan no kakapahan, tahira i matakonolay a tatirengan no malitengay, namarekatay to cowa to ka miliyaw a misatapang. ila ko adingo no niyah to, ano nga’ ayay tatiihay awa ko papili’en ira, cowa ka pisi’ ikol a miliyas. Footen ita koya maawiday a adingo ita, salimlaen ko kasaetaetang no rakat no ’orip, mapasadak iso ko ’ical to pakini i adingo iso, lalalipahaken no adingo iso kiso to ’ikol.

114 年全國語文競賽臺灣原住民族語言朗讀文章 【馬蘭阿美語】 國小學生組 編號 4 號

(文章大意 僅供參考) ※字數限200字

影子

影子喜歡太陽，也喜歡月亮。影子就像魔法師，一會兒在我前面，一會兒又躲到我後面。我拍拍手，它也拍拍手；我踢踢腿，它也踢踢腿。但到了中午它又没了蹤影，它就像我的分身，我做什麼，它也做什麼。影子，無論何時何地，無論我在那裡，它總是跟着我。烈日下辛勤努力工作的人，看得到自己的影子；躲在陰影下的人，看不到自己的影子，影子就好像是我們自己的縮影，今天你為影子付出了努力，日後影子將會為你喝采。