114 年全國語文競賽臺灣原住民族語言朗讀文章 【撒奇萊雅語】 國中學生組 編號 4 號

sapabeli ci inaan tu pilecuhan a sinubu

caay tu kapina a demiad, katukuhantu ku pilecuhan ni ina a demiad, mayidih kaku  pasinubu ci naan? u canan hakiya ? u baluay hakiya? uyda ku kangalayan ni kaka a micakay tu sapasinubu ci inaan. u cyaw-keli a tan-kaw hakiya? kapah isaw ku mahidaay a nidatengan, nika caay ka hacica ku nikapetan nu maku tu kalisiw, uyda han:tu isaw ku sapabeli ci inaan tu katinengan nanay nu maku a sapasinubu ci inaan! katukuh sa kaku i luma’ nu tumunaw bahal saca i mata nu maku makaadih tu i sapaday nu kamaan, mipili’ kaku tu tusaay a kama i sapad, adidi’ay nu maku, tabakiay ni ina a kamaan, kulitan nu maku tu mata, atu laway, mgngalay kaku pakalipahak makaadih ci ina tiya i sapaday nu kamaan kiya lipahak tu ku balucu’, namukan satu kya lipahak satu ku  balucu’ ni ina.

adidi’ay nu kama sulitan nu maku tu “ kanamuhan nu maku a wina kisu”, tabakiay nu kama sulitan nu maku tu “ salipahaken ku pilecuhan”, sa misangan kaku tu adidi’ay nu hakuan, sulitan nu maku i hekal nu haku “ sapabeli ci inaan a sinubu”, i hekal sabangcal han nu maku ku nipikulit i hekal, kya ma’dem ku nabalucu’an nu maku tu sapabeli ci inaan tu sinubu, kya manamuh ci ina makaadih tiya hakuan. 72

labii satu, pabelien nu maku ci ina tu sinubu, mabahal cina tu nipabelian nu maku tu sinubu. hamaw han nina amiculuk mibuhat, lipahak sa kiya bihid atu balucu’ adihan nu maku ci ina, matawa aihan kya bihid, “ waw! kabangcal nu adidi’ay nu kimkimkiman a ningiw, cucucu kanamuhan nu maku kisu a wawa, tada u namuh tu nu maku i tisuwan, u saayaway nu maku a nipakaala tu picidekan nu pilecuhan a sinubu nu maku, amica ku nikacaay ka hicahi:ca adihan, nipabelian nu misu tuna sinubu pakaybalucu han tu  nu maku ”. manamuh: tu kaku tu nipabeli nu misu ci inaan tu sinubu, caay yaca kaku palawpes tu kalisiw.

114 年全國語文競賽臺灣原住民族語言朗讀文章 【撒奇萊雅語】 國中學生組 編號 4 號

(文章大意 僅供參考) ※字數限200字

給媽媽的生日禮物

再過幾天是媽媽的生日，不知送什麼好？送花嗎？無意間發現桌子上擺著柑橘，我挑選兩個，小橘子是我，大橘子是媽媽，畫上眼睛、嘴巴，希望媽媽看到會開心，吃的時候心裡也甜甜蜜蜜的。小橘子寫「媽媽，我愛你」，大橘子寫「媽媽，生日快樂」，然後做了盒子，寫「送給媽媽的禮物」塗色後完工！

晚上把禮物送媽媽，媽媽非常驚訝，臉上寫滿笑容，「兒子，謝謝你，這是媽媽第一次收到這麼特殊的生日禮物，充滿了愛心」。