114 年全國語文競賽臺灣原住民族語言朗讀文章 【丹群布農語】 國小學生組 編號 3 號

I Ihaan inak isang mastan atusqaingun Taiwan ti tu bunun

Ihaan dingalan daan ma- a asik tu bunun, nitu qalmang makisaiv ispatubas, sin miqdi taqutaqu ita tu masnanava… lauqa naingkun nii-a nagan madaing tu miniqumis. haiza amin bunun nitu saqal inta. qaltu. lauqa nainkun ihan duma tu isang atusqaingun tu bunun. qaitu ihaan inak isang atusqaingun tu bunun na-siia tina malas.

Maina haan tinis-uvazun madu mindadangaz bunun tu tina malas. qaltu mindaingaz zin-a niitu musvai isang mindanagz bunun. Ihaan nang atikis qamisan. maqansiap naip tu isia munququma iniqdian sinsusuaz kaununkaununo nitu malivun. tudip a tina malas mapindangkaz pakadazuan sintataqu. pakisniap amin ata. maqa kakaunun sinsusuaz. nitu muaz mainahan mungququma ta saita. mainahaan amin mungququma ta kainaskalan. tudipa kakaunun sinsusuaz minsius a ismamaliv. pantuang akk. tisuni asa mindangaz madia taisisan. mabaliv naip tasa islasasing. lasasing miqdi munququma tu bunun, qaltu laqsimuav a madasmdas mangihitngihit tu bunun… pakisniap itatu. nitu muaz kaupa madadaingaz maqtu mindangaz taisisan. maki haiza isang. altutupaki han isaisa isaisa maqtu amin mindangazbunun.

Mindangaz bunun vavivaivi ka iskidangaz. nii naip mapavaaz dauqai madaingaz naupa a dauqai uvavazaz naupa, nii amin naip sanasia tintatangus si tinhihiku,makusia ka tina malas kantangun tu taiklas-kapimupaun kuzakuza. sia tina malas a ihaan inak isang mastan atusqaingun. mastan amin kaduk tu miniqumis. makusia naip sikuzakuza pasqal.maqa mindadangaz bunun a nitu kalaun i qamisan, qanian… alqaipuan. qabasin. lau aak minpungul isiata ngan, daqis… altutupa ka, ni aak panpungul isia ta isang.

Maqa taiuan a nanu makitvauvi tu dalaq, qaltu atikis, maquk minuni imita Atusqaingun, sisilian painanan madia amin bunun. tauqumis aak, ihaan taki Taiwan ti a tasisan maqtu amin mintamasaz, mindangaz taisisan,maqa tutuzatu haizaan madaidaz tu isang, asa aas sihalun alqaipuan paitu anaak mindadangaz bunun daidaz tu isaang, na tudipin a Taiwan minmasihal, minmadia kainaskalan. Qaitu, Ihaan inak isang mastan atusqaingun Taiwan ti siia tina malas, na simaq mita?

‘

114 年全國語文競賽臺灣原住民族語言朗讀文章 【丹群布農語】 國小學生組 編號 3 號

(文章大意 僅供參考) ※字數限200字

我心目中的臺灣之光

道路旁的清道夫、不求任何回報的義工、辛苦教導我們的老師。他們也許不是有名的人物，卻可能會是某人心目中的台灣之光。沈芯菱知道農民辛苦栽種的水果賣不出去，便設立網站，讓大家了解水果的栽種，使水果銷售大增。她讓大家知道，只要有這分心意，到哪都可以幫助人，不分年齡、老少、先後順序，用最簡單的方法－行動來證明。希望每個人都能夠盡自己所能，幫助別人，我心目中的台灣之光是沈芯菱，那麼你呢？