114 年全國語文競賽臺灣原住民族語言朗讀文章 【茂林魯凱語】 國小學生組 編號 4 號

tɨmacɨcɨlenge lakɨdɨlɨlenge na suvongvongo

odranga sakuranga pikilivu takethadra Teldreka iké ku sikiululanenga tɨmacɨcɨleng lakɨdɨlenge na suvongvongo.

maka cvélénga na mngesle ksesane drɨmare(11) mua na skacvélélenga na turu drɨmare, ka tékani madro mukuné nema Teldreka na suvongvongo, maka cvélénga ka iké nuvama na mngesle mang(10) muana muposle mang(20) na suvongvongo iké Teldreka kilipenga na matlɨke kelakɨcɨra. Suvongvongo ka madro mubuele iké Taiwsang ku matulunglungu n arena thilithibi kilipenge na kelaɨcɨra. Mua na klatingisanga ka lagianga sivilri mua tékadra. ina isarbuna ku sovongvongo thilithilibi ka amani ku tokunia nedranga madro na mukani tilé Tai wangenga na ico cuburelelé mukuné cugle ku sakura margi na suvongvongo talri bungu cugle ka igianila mia.

akina lovudra na avé thulungu avétha kedrama ku kedredremusu cnledia ku makangatunga iké sdakepi amé na pikédia ku okekevé na vedri angatu ciki siené sierke. drorpasedranga na avé ku makarenanga, pisémca palalédrala ka ikipiya na mubuele thilibi, madradradro mia mubuele thilibi avétha dia ku tcngervadra. ina madronga ka mangululane na recacake dra. aména odrerapesena dɨlɨlenge cnglemdra ka sakura na mrgi.

sovlé na suvongvongo ka iku dikeledra mubuele ponpangu na aména vngeré amani spasingodra kidri. pekeleledria ku abéya na subongvongo. ina nikedaleme ku abéya na suvongvongo ka ugia thilibi ribungu. ina muldra terese amua mdadiképé gia ngogagare thilithilibi purabu nikadro ku tévelakata miya. tumé na “iké gare pua na abura”. ina nugia midra sivili ka akin a drusa dremare mua na turu dremare ka tékadra nga madro la.

114 年全國語文競賽臺灣原住民族語言朗讀文章 【茂林魯凱語】 國小學生組 編號 4 號

(文章大意 僅供參考) ※字數限200字

紫斑蝶

茂林區有世界唯一得天獨厚的紫斑蝶。每年約有10萬至20萬隻紫斑蝶在茂林地區度冬，直到春天來臨才陸續北返。

在陽光未露臉時，欣賞闔著翅膀成串掛在樹藤上的優美的睡姿，等到陽光照射到山谷，展開翅膀做日光浴的蝴蝶，此時就可以看到第二個景象－紫斑蝶幻色翅膀。亮藍夢幻般的紫色光彩，非常漂亮。雄蝶會屁股開花伸出它的毛筆器散發一種費洛蒙來吸引雌蝶，傳宗接代，這種景象是謂「空中加油」，在將北返前的二月底或三月最多。