114 年全國語文競賽臺灣原住民族語言朗讀文章 【萬山魯凱語】 高中學生組 編號 4 號

titina

titina ’a omikine ta kaecelrange la katoaalrainga lringao kasii’i ngongo’o kasii’i ngodhoi la kaecelrange iyo’o, mataka’ino’inoe takaocalraeni.

lo ikini ka pa’ehemaeni tamatama, okaoodho ka ’idhaini. maalangelange ma’apalrivate, maavahiyonakalini ka, mataadhi’i tohamoho ka dha’ananae. to’ahaki kadhalame la tapapiya’elidha to’avolrovolriname, olriho’okalidha ka ’akotehe’edhe maha’aoco, poveevelai lo volrovolrodhiname. ona ahongonali moa gako, pamenanae lo maongo ’iniyaelrenai ’ica’oca’o solate. pa’edhekiname pa’atakanai ’a

’opilikanai ka patotakolra ’iidhemeni linali, odholronai ’initato’iidheme nao pi’a taiyaenai, aikaikamaai ke’ecengaeni liina?

malrihili to’ake’akene dha’ane inali, o’i dha’anenai latadhe, madhao lredheedhekeni ’aelrenge, lo mokelangai kalavengelralrae, makinipangepangae dhona ’aelrenge ’akosaedha ka ’akataadhi’i,

matakadhaladhalamae.

o’adhi’adhi’adhili ka titina takaocalraeni, ona ’i ta kdho’a caili menanae, ’ihaki tapikie enai mani pasokosokodho vilavila’anai, mani kaha’aocine inali, oha’eve la omoakai ka masokosokodho inali, kidholronganai ka edhene, mani oanailidhe maha’aoco, mani ’iyasiname inali ’oilriya miya “kani amokoanomi moa masokosokodho?

’ivolrovolronganomi, lo moanomiline masokosokodho omi’anomi dhona ta ki’ivolrovolrolo? kidholro ka edhene ta ksii’i dhidhape, kaanaedha dholroanomi pi’a toalrai dhidhape? ’asapahoviikaikanai amanomi?” paka’inoni kapaiyanganai asiyalalranai vahani inanai, to’alriho’onai alakaaine todhe’elrehe cengele inanai.

114 年全國語文競賽臺灣原住民族語言朗讀文章 【萬山魯凱語】 高中學生組 編號 4 號

(文章大意 僅供參考) ※字數限200字

母親

母親有對烏黑的大眼睛、小鼻子、一張小嘴和烏黑頭髮，給人高貴的感覺。她以愛和身教來教導我們，總是溫言勸導。剛入學時，她每晚和我們一起溫習功課，激發我們的興趣。母親善於主持家務，院子有很多她親手種的花，春天到了，花園裡的花開的多麼美麗多麼鮮豔，讓人賞心悅目。

母親的氣度非常大。二年前，因沙石放置問題和隔鄰發生爭執，他們謾罵母親，但她卻不和他們爭吵。母親的氣度，也讓我感受到，鄰居尊重母親的原因。