114 年全國語文競賽臺灣原住民族語言朗讀文章 【卡那卡那富語】 國小學生組 編號 2 號

mukusa kita Namasia sumasima’ʉ

sua Namasia ia, ’esi na Kaosiungsʉ. ’una urucin cacanʉ tʉni mukusa Namasia: aranai Kaosiung, Hancirio, Kasanpu matarava Namasia. tʉni kangvang aranai Cia’i tamna Arisan Sinme, Sanme musikarʉ na Namasia. noo ’una cʉpʉngʉ tia mukusa Namasia sumasima’ʉ ia, tʉni cumacʉ’ʉra rocu taniara manʉng ramangʉ mukusa ’inia.

 ka-1 vuanʉ matarava ka-2 vuanʉ. nguai sua kanasia tumavungavung sua karu macu’u. ’esi Namasia nesi, ’una ’itumuru sue-mi-tau, ’ume, mamiriki. taniara masini, aravangvang tumavungavung. tʉni cʉ’ʉrʉʉn kavangvang cimʉrʉ makai niaritapasʉa, cucuruana maningcau!

ka-3 vuanʉ matarava ka-4 vuanʉ. matianai cu ’una tumutumʉkʉ takuripa arapiningi. ’una kari makasi, sua na Taiwan takuripa ia, ’una kani manʉmʉn vangata, nakai na Namasia, ’una cu mapusan vangata. matarava rovana mapitʉ’ʉ cu, tʉni kita na cacanʉ, cumacʉ’ʉra takupiripiri takuripa na rakarukarua mingangane.

matarava ka-5 vuanʉ ka-6 vuanʉ. paira ’una Kanakanavu tamna kaisisi Pasikarai. ’esi na timcara cuku, sua kaisisi isi ia, cucuru tukupecu! vanai sii ’una nesi cakʉran Namasia. cau Kanakanavu musu’ʉvʉ cakʉran isi, ’apacʉvʉrʉ mamani, imua ’una cu kaisisi isi.

ka-7 vanaʉ ka-8 vuanʉ, paira ’umu’ʉcanʉ. nguai sua ’ume mataa civu’u, tia cu mapʉnʉ kanasia. mesua iavatu na Namasia, tʉni pu’a campe niapʉnʉa ’ume mataa civu’u.

ka-9 vuanʉ matarava ka-10 vuanʉ. ’esi na Taiwan macici pa taniara, nakai na cimʉrʉ maraa tʉricang cu ti’ingi. mukusa Namasia tʉni cumacʉ’ʉra Kanakanavu. cani cenana mastaan kangania kaisisi Mikongu.

kaNamasia cau ia, kacaua tusu’ʉvʉ Kiristukiu, imua noo matarava ka-12 vuanʉ, kiukai nesi ia, vanai tia cu Kurisimas, ’una kaisisi marisinangʉ. mesua na puraku, cʉ’ʉrʉʉn cu takupiripiri tatanasa. cucuru maningcau manʉng cʉ’ʉrʉʉn!

114 年全國語文競賽臺灣原住民族語言朗讀文章 【卡那卡那富語】 國小學生組 編號 2 號

(文章大意 僅供參考) ※字數限200字

我們去那瑪夏玩

那瑪夏屬高雄市轄區。有兩條路線可通往。從高雄、旗山、甲仙到那瑪夏。也可以從嘉義的阿里山新美村、山美村進入那瑪夏。有心想到那瑪夏遊覽，可以參考時機安排。

一月到二月是各種果樹開花季節，三月份到四月份開始有整群的螢火蟲出現，五月份六月份通常有卡那卡那富族的河祭，七月八月是烏梅與竹筍採收的季節，九月到十月份全台是酷暑的季節，不過在山區還是比較涼爽。