114 年全國語文競賽臺灣原住民族語言朗讀文章 【中排灣語】 國小學生組 編號 2 號

kicaquan ta rematjumaqan a saliman

nu mangetjez aken i tjumaq, pakasangas aken a palimasudj ta rematjumaqan a saliman. aza i pulaulangan a namaqudruqudr, aza semuap tai kasintan a cemel, aza semudrasi ta vinaivai a nia itung; nu maka cipilj anga, ku penangapangalj a pasazua tua nia men a taramacidjicidjilj a papuitungan.

izua ka makatalj, namasu cacayingan a ku itung, tuluwan aken ni kina tua kemuda pucacaingan. nu patagilj patjevuta ta kala kata djawum(ljigim), tjasi padjuredjur ta djawum (ljigim) azua kala, aicua sikudan mavanazua patalayip aya, nu makapatalayip anga ki venucung ta kala, sa makayanga cemaqis ta cacayingan.

nu masusaliman ti kina, patideq a malang ta kinacalisianan a lalang. talidulidu aken tjai kina nu malang tua kinacalisianan, aza vincikan mavana pinaruvulung. kumaya tu nguaq aravc? samalji a ken! sa ku kivadaqi ti kina, kimakaya tuluan aken? masilevan ti kina a nanguaq aya! gata izua kusitjumalj tja nu sun, aicua vinecikan izua namasan patarevan, peniliq itjen ta sikadjaljemedjeman nua tja nasi a vecik, ika tjen a penumaya a venecik tua tja vinarungan, izua tja papaqalayan tua tja mazazangiljan tua tja kakudan, aya ti kina uta. u! manukemuda aya ken. sika aza ku cacavu, mavan nu ku kinicaquanan tjai kina.

izua tu maljian a qadav, napaqayam aken a seman zinalja ta vaqu, aza vaqu nu minatuk anga siyalap ta civan, satja driudriuren a gemalju a pipariyuk, tu ika maqanglic katu maljekuya tja kinsa.

makaya tja pataud tua puk, makaya tja pakesan tua samaq tua rindraridr, nu makesanga maljian a saluman! matu kikemuda satja kani ai sauniuni! ini ini galjuanan! maya mapurepur aya ti vuvu, nu semusu itjen ta sicuayan a kakudan, namalingulingulj itjen tua pairuk a tacekeljan nu keman. nu kemizing masiaq a semuqayav ta zuma, amin i qayav tja nu sun a tja kizingen, aya ti vuvu; katua tja pisangasen a paqilad a vavuluvulungan a pitua tja kakudan.

114 年全國語文競賽臺灣原住民族語言朗讀文章 【中排灣語】 國小學生組 編號 2 號

(文章大意 僅供參考) ※字數限200字

學習做家事

每天放學回來，會先幫忙把家事做好。掉了釦子，媽媽教我如何穿針引線，把線打個結，把釦子縫上去。媽媽會抽空製作傳統服飾，刺繡是蝴蝶的圖紋。我問媽媽，是否可以教我？媽媽說圖紋都有意義，要選擇自己的身分階級，不能隨意，要尊重部落領袖、維護原有的部落傳統價值。

有天，我試著煮小米粥，拿起木槳杓在鍋子中翻攪，避免燒焦。加入樹豆、野萵苣、地瓜葉，特別香！奶奶提醒要依循傳統習慣，吃飯時，要讓老人家先上座才能開動。