114 年全國語文競賽臺灣原住民族語言朗讀文章 【卡群布農語】 高中學生組 編號 3 號

mapasiza tu samu

Macia bunun na mapasiza di ka’ macuav kasoqbungun sadu, madia’ a samu’ asatu kapimopa’un, maca pasiza’ a, sanacia ki madadengaz tu iniliskinan, ni tu muqamqam asa ki bino’az.

Malaupaku bunun na muqamqamin ni tu sanacia ki samu, ala ni tu maqtu muskun i tec’an na, masa muskun heza’a tastusiduq qa minpakatuszang, heza’ a tec’an na tam tina ka pasiza’a uva’az, heza’a maszang siduq qa katmang pasiza.

Malaupaku bunun na ni tu masoqbung ngi pasiza’tu singkukuza di ka’, madia’ a kanan minsuma, haza’ uva’az za mangihu, heza’a mataimang nga bungu, heza’a mangaltac mabincal la mata’, heza’ bananaz za minbinano’az, heza’a bananaz muskun ni bananaz, maupa’ amin na bino’az laupaku.

Malaupa ku iniqomican na tupaun tu’ minpakaliva tu qani’anan, ni’in sanacia ki madadaingaz tu dailaz, kukuza ki pasiza tu sinluc’an, tis’uni’ anak pasaqal la madia’ a pasilak’tan.

Maqabas madadaingaz zi macingav va, ngausang matabak ki sidoq, sadu’ tu du’ haiza’ aupa ka samu, ni tu kaupa icia tama tina sidoq qa sadu’an sohan icia qudasno’az tu sidoq sadu’an amin, maca pakasamu ka na ni tu maqtu pasiza’. maca’ uka’ i samu ka, na tudipin maqtu mulumaq macingav. Haiza’a mindudu’az na pasiza’in na, tudipin taqu, Matu mulumaq macingav va’ a’i tastulumaq qana ki bananaz, ni niap tu tastuqabu’, maupa’i kucia mastaulu ka siduq qa, ni tu saqalan tu’ tastuqabu, maca katmang nga, ni tu macial la inuskunan, na mindulus sa sinkukuza cin malatpu, madia’a  sadu’an, heza’a a uva’az za mangihu, heza’a macuntu ka hu’bang, heza’a mataula’ heza’a ni tu qanciap bazbaz, heza’a mataimangtaimang, madia’ at minvaivi sadu’an, ananq qa maqat pasiza di ka asa tu cia madadaingaz za taqu, ma’amin na kiukai a asa’ amin tu mapicial taqu’ i, kalakinang siduq maca, minmalatpu’in.

Makipasiza’ a’ asa tu’ pakacia vevi sidoq tu bunun pasiza’ , uka i samu, maca, pasiza’ ata bunun cin taulu, put, ngaingai, dangqacqulbu, bununtaqdung nga maqtu i uka samu, madia lopaku ka bunun pasiza’ i vevi sidoq tu bunun, macial i’uka samu’.

114 年全國語文競賽臺灣原住民族語言朗讀文章 【卡群布農語】 高中學生組 編號 3 號

(文章大意 僅供參考) ※字數限200字

論嫁娶

布農族的嫁娶很看重禁忌。從前由父母作主文定的大事，孩子們都不參與談論，這門婚嫁大事由父母全權處理。時至今日，孩子們自己互相認識交友，談婚嫁大事。要順利完成婚嫁的話，必須先釐清嫁娶人之間的姓氏關係。以雙方父親的姓氏為依據，若為同屬則無法論及婚嫁。母親的姓氏也必須是不同屬的姓氏才好。若與其他氏群的人結婚則沒有禁忌。現今，布農族人已經有許多族人與不同族群的人結婚了。