114 年全國語文競賽臺灣原住民族語言朗讀文章 【東魯凱語】 國小學生組 編號 2 號

tatakesikesiyanelri

kai tatakesikesiya nenai tara wawa, ma’akwakwa ki amawlrolro lroco, si kai amawlrolroco ko nadroma miya takececenge, kai cocongolra nenai ka so Taromak, sa a Dri’ong yakai kwadra amala idra direrelre idra alonayni, si kai lratakataka naiya lro wa ma’a kwakwa lra ala sa mwasaka eea mita ki Taivang, si kai swa tangadra lra baai ’ato daane sa tamawlrolroca, ki tatakesi kesiya nenai lra ’aro ’arake kicakwa makanaele, si kai sinsi nai lra karahemetre ’elraelraelra naiya ki ta mawlrolrolroca.

konai ka takesikesi twalrai nai ki 二年級kicakwa, lro maka takesi nganai asoro ananai kicakwa, inilinga lro tai sadrasadra nenai ki sinci sang lro maka tokodralri, lro sinci liyo lro amiyaleale ’akelra lro tato kodralriyalriya, amwanai kicakwa mawlrolroco maelra ka sawalray si katha, odrava kai lrabaybay kiya ’aelele si lro wanai ma’akwakwa makececeng kai lrabaybay, si kai amawlrolroca eene mathariri si yakai kwadra takalrisiya, asi lro yata amani kai atakesiya neta, kiya davadavaceta ki eleaneta kata maka kiya silrasilrang, lro ai sikingingata lramani kai kidolota kidremedrem si kai a’i ya’ece.

kai tatakesikesiyanenai twalrai sa a Di’ong yakai kwadra maw lrolrolroco, si ki cekelrenai kai natarwarodranga miya yakai kai kiya’aelele ki amwamwa ma’a kwakwa mawlrolroco, si lrala idra direrelre sa alonaini, si kai yasa kai tatakesikesiya nenai miya takececenge ki amaw lrolroca, si tako marahemetre kai wa ilrilroko kai sinsi ’aki cakwa si lrwa kima’akwa lra tara alala sa mwasaka eea, si kai swatangadra lra bai todaane sa taikaikaiya kicakwakwa mawlrolroca, si konai ka takesikesi twalrainai ki 二年級kicakwakwa lro amiyaleale lra ’alabwalreana cekelre naiya ’awliyoso, lro maka takesinai lro amiyawawbo asorwana nai kicakwa, lro 星期六amwanai ’akelralro tatokodralriyalriya kicakwa, amani lro ai wanga idra ’atengatenga idra awa ma’a kwakwa ki mita ka swa taivang ka kainai ’wadriyadringainga twakesi, ’akiya cakwakwanga naiya lramani kai kalra lreketenai malamala sa mwasaka eea ki tawa nenai ma’akwakwa maw lrolroco.

114 年全國語文競賽臺灣原住民族語言朗讀文章 【東魯凱語】 國小學生組 編號 2 號

(文章大意 僅供參考) ※字數限200字

我的學校

以前Taromak柔道比賽很厲害，在日本時代，蓋了一間柔道館，教我們練習。以前Taromak的柔道有拿到紅帶子。二年級放學要留在學校練習柔道，利用星期三下午、星期六早上到中午時間練習，飯後我們也會練習。練習有男、有女，很辛苦。從日本時代就有摔角運動，我們學校在摔角競賽很強，只要是比賽一定都是第一名。學生練習要先跑村莊一圈，下課後還要留在學校練習。星期六要訓練到中午。參加全國比賽的時，都在加強練習，這也是拿到冠軍的主因。