114 年全國語文競賽臺灣原住民族語言朗讀文章 【茂林魯凱語】 高中學生組 編號 2 號

thɨpate na ziki

madalame cengle na mbathé ni cvélé, kala tingsa. rede rede supungu kalapane, kala pagra pondro makakuanga si mata tleke na kalacera.

kalatingsa, liliepena avé, térapa na maka déda nga, patilau asinsina wani bébibé. pa duduru aduka ni valvalka nana, sdukanacpe tinsi, athedani marudreng. iké barate msalalara, mililivi. maka ico nga, mabebere pngulci, téta maragere kua, muini kalapane.

kala pane mang! lo kɨkɨ ka rana. teresɨ kname na akangebelelé. tbila dudura ngatu. sake cléna ko. sinsino subsubu hana, lunglungé, maka iconga mabebere piké tamacadra mabebere kɨkɨ, duru kɨkɨ kéké na ico duepe.

kala pgara mabebere kepagé. mabebere kɨkɨ ikena ivaktadra. oh! nana, tédra. libungu kɨkɨ pétha tlacɨnga nana duku maka nananga, iké tadradro ngatu. iké adringi na aramɨ akange, makakuanga iké tahanananane sékacɨ mia. kalapagara sakura margi viene.

kalakcɨra, mtateleke maka ico nga, sikupingi marimɨdre kpingi. amé na babange. iyo, maka cvélé na mngesle. kdrusa drmare si mpusle krima viene, salké kɨkɨ ka telka mua maka. dédanga(各地). odro odro na kua maka iconga, sentanlawren kɨkɨ. emecɨ kɨkɨ sacɨba bui na maka valevalkenga modringi intocu bui na socɨba. lagia kɨkɨ mua skadru sa dane. skaturu dane, missée ne nga smacédra mabebere cengledra na sacɨla.

mada la me cvé naviene, maka vienenga ubé mda na skabebere.

madalame kɨkɨ cvélé viene, itumamaii ku skagi ni.

kala tinsa mua kala cɨra maka suro ngatu, maka ino nga bui mitiya sikiu la ne na vengeré.

114 年全國語文競賽臺灣原住民族語言朗讀文章 【茂林魯凱語】 高中學生組 編號 2 號

(文章大意 僅供參考) ※字數限200字

四季

我喜歡千變萬化的四季變化。春天，我變成了大紅燦爛的太陽，夏天，我變成了一條清澈見底的小溪。秋天，我總是覺得少了點什麼，於是我建了座花園。冬天，氣溫很低，但是，小朋友們都在等待著我，我送給小朋友禮物。我喜歡四季，四季的變化讓人驚喜。我喜歡四季，四季的風采各有風格。

春夏秋冬的交替，是自然界的運行，花草樹木也都以不同的形式展現，帶給我們不一樣的色彩。