114 年全國語文競賽臺灣原住民族語言朗讀文章 【邵語】 國中學生組 編號 2 號

pintamar Thau a kazakazash

tatata wa kawash Thau a Lu’san, piaqitan numa malhituzin sa mabrithan a kazakazash,maqa ininthawan pinqtha palhaqtun suma thau a makakakri, pararibuq kataunan a kazakazash, Thau ladadu a thau laladu wa aniamin mani, amiakuza puil izai mabrithan Pualu a kazakazash piaqitan numa mintamar? manasha sa Thau amatilhduu izai mabrithan a palhkakrikriw.

Thau a Shinshii isai Ita Thau saran pitaw a tanamuqtha mulalu, pasain qaulh qmarasiniza, antu patara suma wa thau utun pararibuq, maqa Mulalu saThau a mabrithan a kazazakaza.

Zintun paklalilit kmalawa kilhnaqualh a makakakri miaqay mapanduduu sa Thau a kazakazash,iazithu Thau miku piaqaqitan Mulalu a kazakazash,lhugqizi mabrithan a Mulalu minmathuaw mabrithan a malhkakrikriw, muqay Thau masa suma Yuan-zu-min a qbit, puil ananak mabrithan a kazakazash,matilhduu pulhaqtun pararibuq, numawan apiakuzan piaqaqitan kazakazash a kalawan,miaqawan mashtay mapa’indapiwan numa shanlhituz, antu iamin a mabrithan a kazakazash kuruburin sa suma numa min’ukaiza.

Thau ata tu iaramaz suma thau a pararibuq, malhituz iamin a matiashaq, piaqaqitan a ininthawan piapuskis tu ikahin,amiakuza pintamar pulalu a kalawan, numa makuiza tanatuqash shinqaan a pruq, makilhim thaithay numa pushuqishin thaithay.

114 年全國語文競賽臺灣原住民族語言朗讀文章 【邵語】 國中學生組 編號 2 號

(文章大意 僅供參考) ※字數限200字

延續邵文化

女邵族祖靈祭是維繫文化的重要祭儀，受時代影響環境變遷，人口少資源有限，重要祭祀文化要如何傳承下去？是邵族人重要的課題。祭師在街道用竹竿圍起來舉行祭祀,因常與舉辦活動撞期，邵族保存祭祀文化，是很迫切的工作！

邵或別族群，在保存自己文化，都面臨外來文化干擾，維護文化資產,族群能否存續，有很重要的關聯，文化被破壞殆盡時，族群也面臨著消失的危機。邵族堅持文化權益，未來無論多麼艱辛都要把祖先的土地和文化找回。