114 年全國語文競賽臺灣原住民族語言朗讀文章 【噶瑪蘭語】 高中學生組 編號 4 號

qenalemesan seRay neRasian

yau ussiq pabunay tu anem na lazat ay sikawman, naquni ta malemes qaninanan ma tu ta tuRu na nengi uu qemuni, azu tuRuz na ngid ita tu qanengi neRasian, maqezaq qenalemes ta nisiangatu ta qawka, wanayka yauzuma dadusa qenalemesan mai azu tu kenasianem ta qenanengi na, yauzuma melisaw meniz. ta pasawan na qenabinusan, ussa wanma temaqsi, yaupama kelawkaway, simsuqasan tu ’daq azu masawa, mai ita kasianem tu mai tu niana ’nay, sasetaR sumking, sasetaR sasekingan, sasetaR qameRung duki sumking, mezukat ya tinsu suppaRan ta ti malemes pataqsian zau uu qemuni. yau pataqsian semanu qaya, malemes aizipna manna mai nengi niseking na. tazian suppaRan ta ti, naquni ta malemes tuRuz na qanaquni. ngid tu qanengi neRasian, qawman padames ita tu ’daq malemes qawka, wanayka mai ta tumqez malemes, nazau qawka maqezaqa ay. ussa qangid ti seking qawka malemes temayta tu sudad, nayau qawman qasuqas isu tu ’daq.

ta taqsian ay sekingan taytan ta mai ma tu niana, ta taqsian ay sekingan suppaRan ta tanian qaninanan, azu ta kelawkawayan, ussa wanma malemes qanengi ti, manmu paqangi tu nisanu na nituluz na tawki tu lanas, qawma maken suppaRan ta niana ya qaninanan qalemesan, azu suppaRan su tu tanian qanalisaw su qaninanan qaya, tanian ita melisaw padames ita tu naqunian ta muman, pasi niz melisaw mesukaw nisiangatuan, mai ita buqaRes muman tu waway ta kelawkaway. qaRasi qanengi pa tu nitaqsian nikelawkawayan, Raynguan ta niana qaninanan qapadamesan, mai mawman waway su tu qalemesan, yau lazat ngid paqsuppaR timaisu tu naqunian pasi qenengi! mai sazemaken waway su kenasianem su, pawRat anem su tu kenasianem, muwaza ti nisamangsan tu deddan seRay uRat, maqezi ta siangatuan naqunian ta pasaya qawman paqangian kasianem qanengi neRasian, qaninanan ma tu muwaza qenasuppaRan seRay qanalemesan, azu mesukaw tazusa su, maw qanengi nipalupunan tu lanas, liwaliw mai meRasi. Raqana, ngid tu qanengi tu nitaqsian nikelawkawayan, padames ka malemes kasianem tu maqezaq ay naqunian ta siangatu, pasi maqezaq ya niqalemesan, qawman padames nengi penalupunan neRasian tu nitaqsian nikelawkawayan.

114 年全國語文競賽臺灣原住民族語言朗讀文章 【噶瑪蘭語】 高中學生組 編號 4 號

(文章大意 僅供參考) ※字數限200字

努力與成果

有一句安慰人的話，努力的過程比結果更重要。想要有好成果，一定要努力，但有時我們比別人努力，最後不是所期待的成果。在人生的戰場裡，學校的考試，算是最簡單，如果是工作，就不是努力就可以了，必須清楚工作的重點，就算努力可能還有缺點或失敗。

在追求成果的過程中，比不清楚重點更糟的是沒有努力過。不想改變自己的想法和做法，浪費很多時間與精神在不必要的過程上，想要有好的成果，就要朝正確的方向努力，成果自然就會好。