114 年全國語文競賽臺灣原住民族語言朗讀文章 【北排灣語】 國小學生組 編號 1 號

tjalja ku(u) kinatjengelayan a kakivangavangan

tjalja ku sasazuanan a kakivangavangan avanazua ku gakku, i tjalju putungan taza djaraljap. ru kigelulung kata kiljakay sa pasizangal a qelingalj, masipicul a mitjatjuljuk! nia kasasekezan tjezua a qemiladj a maretaucikel katu ku qali, semasa tua tja varung! nu maqadadav selangeda itjen tua ljingav nua qayaqayam, mayanga saluman nua mareka vuciar! aza vuciar izua maru sapuyanga za qudjiljan, izua maru sulja za vuteqiljan, izua maru king a kinavuravan, natu malalumalumalj tua kinanguanguaqan natemalidu aravac! sa azua kasiv mayanga kinamezangalan maru taitaitan a namatjak a kacalaq(qausua), tja kakiljaljaungan nu kaljazaljangezangan. azua kasiv liyav a kinicayingan nua sasiq sangadav sadjsadj qumadamadas quljicacingelav kalabiabi ljatjuletjulek quljipepe a maretimaljimalji tja pacucunan.

nu djaravac a lemuiluv taza i vavav tua kasiv a mareka ku qali, ku djumaken za vuvuwan, kisaseqetan a pacun, matu kasiv uri sekaulav itjen, nasemamalji aravac! kemasi tua zuga sa ku keljang tua tjabuljek. izua uta paladat ljatjeng quljicapudus maru sivitjai a sikudan , numaumalj a qeljuqelju ikanga cemikel. izua uta qazalj sinan kakanen na qam. aza sasayalj kemapalak tua kasiv tua qeluz, izua qudjidjilj a karangakang, gacel saka venatirik nu kacen itjen saqetju aravac!

ru vaik aken a kilingav tua sikudan niamadju, madjulu a tja kipakiman! sivuqesi ta ljualju, palamu tevuta tiamadju. ita drusa…patje alu… u! u! meliyav meliyav a namaljegeljegeljeg aza sasiq a vaivaik matu sivitjai a matjatuljutuljul! nu tja pucunan matu patjatjengtjengtjeng, matu caucau a remakarakac ta kasiv. azua nakipaquliqulid azua kisamuljan, semavarung aravac tjanuitjen! djaljepan aza vecik nua sunat, ulja na kivauvalj itjen ta setukezan rarasudjan nua sasiq, macaqua pakamanguaq padjulu a qemeden tua sikavaljut a lami niamadju!

i gadu a nia gakku, ljakua na sarenguanguaq a vali! makakaizuazua a tja pacucunan a nemanga inalang nua naqemati! izua nu mavavutavuta amen, tua kuku a kalabiabi a qulicacingelav! tjaljiqacangata a niya kakivangavangan! manasika tjengelay amen a malalayilaying a kivangavangavang!

114 年全國語文競賽臺灣原住民族語言朗讀文章 【北排灣語】 國小學生組 編號 1 號

(文章大意 僅供參考) ※字數限200字

我最喜歡去玩的地方

我常去校園一角的榕樹下，常去溜滑梯和盪鞦韆。夏天的校園，五顏六色十分美麗，住著好多昆蟲，包括螞蟻、椿象、夏蟬、毛毛蟲、蜻蜓、蝴蝶、螳螂、飛蛾。

老師說螞蟻很多種有黑蟻和小黑蟻、大黑蟻，白蟻是穿山甲的食物，另一種白蟻會把木材柱子腐蝕、還有大紅蟻，會讓皮膚會發癢發腫！我常去觀察螞蟻習性，他們交頭接耳好像在互通訊息，他們拉著食物，很會未雨綢繆儲存糧食！大家都喜歡在學校玩遊戲、捉迷藏，或追趕蝴蝶蜻蜓！