114 年全國語文競賽臺灣原住民族語言朗讀文章 【南排灣語】 高中學生組 編號 2 號

masan simuluq a sengsengan nua puvaruvarung a caucau

izua masan simuluq a sengsengan nua puvaruvarung a caucau, a sangasangasan, pakaizua tua tjuruvu a mareka qali:

a kipaparangez tua mareka qali maru tjaljasemeljecan tua tjakava nu kaljavuceleljan.

a sipasanmusalj: kitavak tua tjemaula: nu izua anga a tja cavilj sa ini anga katjen a maqati a kisavuta tjananguaq anga a kitavak itjen a tjemaula. sipasantjelulj: vusamu tua nanguaqan, kisamulja-u a papacun tua bulayan nua tja kinaikakauanan.

sipasansimatjelj: keljangu tua patjara ung-gakku, ayatua maqati a maru semu kungai tua su kinacavacavan a pulinglingetj, maqati a semuqeljev tua su pinacalivalivat kata su kininemneman a ung-gakku.

sipasanlimalj: kivavilad tua kipaula tua tja kinaikacauanan,

izua masan musalj tua tja kipaula tua tja kinaikacauanan, a ita inika malain a tjavinarungan, a ita selapai tua tjatjenglayan.

a tjaisangas nu maqati sun a kipapuqadjaw tua su kemudanga, a izua nu inalap a neka, inia su sinusu.

a pakatua tjenglayan nua i kacauanan tjalja kipaulan, ulja su tjaulan a su tjenglayan a paru qunvuljan, sa su parimasudji a su varung.

sipasanenem: kitulu a cemavulid tua kipaula:

izua pacugan a nu secalivat anga itjen pitjapuvarung anga itjen, sa nakuya a marekutj tu kipaula tua tja kinaikacauanan.

sipasanpitjulj: pakaizua tua na malevaleva a varung, paka izua-u tua su levan, kiljivakan a timaimanga.

sipasanalulj: kisamulja-u a kipusengsengan, a kisamulja kasizuanan nua tja puvarungan kata tjapicul, sa gaugaw tua nanguaqan kata kakaveliyan nua kisamulja.

sipasansivalj: kisamulja-u a kitulu, tjara pakaizua tua su sipaqenetjan tanemanemanga kata pakaizua ta su kinljangan, maqati a paljiavavaw tua su pinadjaliman, a tjaparavac anan tua su kisanbulayan.

sipasansimuluq: sanpazangalu tua su un-du, aicu kasizuanan nua mimaqacuvungan, nua levan, katua suljivatjan, aya.

114 年全國語文競賽臺灣原住民族語言朗讀文章 【南排灣語】 高中學生組 編號 2 號

(文章大意 僅供參考) ※字數限200字

聰明人必做的10件事

一、儲蓄友誼，靠得住的友誼是今生最溫暖的外套。二、學會放手，當你無力把握，就要學會放手。三、播種善良，一定要極盡自己所能，讓人感受陽光和美麗。四、懂得音樂，會洗滌身心，打開記憶和想像。五、避開兩種苦，一是得不到，二是鍾情之苦。六、學會承受，歷鍊一次；豐富一次。七、常懷感恩心，幸福的感覺也源自於此。八、熱愛工作，它檢驗著我們的智慧和能力。九、勤於學習，讓你維持個性魅力。十、運動，更能保存快樂與健康。