114 年全國語文競賽臺灣原住民族語言朗讀文章 【撒奇萊雅語】 國中學生組 編號 1 號

kalipahakan a micudad

picudadan tu kuo-cung namuh saca kaku miasip tu cudad, makayda i cudad makatapal tu lihalay atu sakasitinengan, sipakada i cudad makatepa tu kanawlan atu sakasitineng, mahulak ku kaliwhan nu mita. manamuh kaku atu sakalecad a cabay tayda miadih tu aasipan a cudad, tayda i kanamuhn a tu-su-kun miadih tu kaydihan a cudad, tayda i patiyamay miadih tu kanamuhan a cudad. u cudad idaw namin ku picidekan nu saneng a bangsis, manamuh kaku a miadih tu cudad, mikapet tu cudad misanenk tu bangsis nu cudadan.

u cudad mahida u ahebalay nu bayu yadah ku ilabuay nu sakasitinengan, nai’ ku pihedekan tu ahebal, kanamuhan nu katuuday atayda micumud miadih i cudacudadan, miadih tu cudad mahida kaku u adidi:ay a tademaw , mahida i bayubayuan nu aemekan a likenlikenan ku adi:di’. adih sa henay kaku tu cudad, mahida u makatepaay kaku tu sakaudip nu natinengan a kawaw. tawya, ya misulitay tu cudad a tademaw u adingu nida mahida u milaliday tu balucu’ aku, mapulung paini pawada tu katuuday a cudad i kitakid.

u cudad itini i kaudipan nu maku, u caayay piliyas u sakapahay a cabay nu maku. i kitakidan yadah ku masahicahicaay a cudadan, mi’dem tu kaliwhan sakasitineng nu ngalay. yadah ku kaliwhan kakiliman nu maku tu sakasitinengan i cudad, itini i kakungkuan nu cudad, mahida u miladayay pacumud i takuwan tu sakanawlan i kitakidan, u nipisulitan tu sasulitan mapaayaw kaku matineng a misulit, sakay syakayan tu sakayla tademaw a nikasilahecian. micumud tina bangcalay a cudad, maales nu cuda ku lihalay nu balucu’. makatepa satu malucekay a kamuan, lipahak satu ku balucu’, nikahiniyan makaala aca kaku tu baluhay a sakasitinengan.

micudad yadah ku katinengan nu maku tu sakasitinengan, miahebal tu nipiadih tu tuu’dan, sapicunus tu nika udip a kanawlan, u tada kalipahakan ku mahiniay a kawaw. namusakamu tu ci baki aku “ ya sakasitineng nu cudad u sakasiicelangan, ya cudad u tapangan nu sakasitinengan”, hinaasip kaku tu cudad, u nipicudadan nu maku hina pawada’ kaku tu katuuday musakamu.

114 年全國語文競賽臺灣原住民族語言朗讀文章 【撒奇萊雅語】 國中學生組 編號 1 號

(文章大意 僅供參考) ※字數限200字

讀書的樂趣

喜歡和知心的同學一起到圖書館、書店閱讀，我喜歡看書、摸書和聞書本的味道。書本是知識的海洋，寬廣無邊，進入書海的懷抱，我感到自己的渺小，就像海灘上的一粒沙。當我閱讀那刻，作者的靈魂與我融為一體，共同分享著書中世界。

書本是不可缺少的朋友，各式書籍滿足人對知識的需求，也能增進寫作的能力，讀書是件快樂的事。「知識就是力量，讀書是知識的來源」，我常常閱讀，也把閱讀後的心得與人分享。