114 年全國語文競賽臺灣原住民族語言朗讀文章 【撒奇萊雅語】 高中學生組 編號 3 號

ci Hay-lun Kay-le’

ci Hay-lun Kay-le’ 1880 a mihcaan i Amilika adidiay a kenis nilecuhan. i tawya namasawawa henay sa idaw ku caay kangaay pihacengay a imelang nida kakayda satu mamenu’ ku mata matulek aca, mapadepuc nu paudipay nayay tu ku sikatinengan tu sakacacubelis atu tau mamasakamu. sisa itida satu i duutay nayi’ay ku suni i aniwiway atu nayi’ay ku tekiteki’ a kitakit maudip ci nida. nika mailay micudad caay piales maydakep tu sakay ungalal a minanam, malakec nida ku misatalay tu a labades misaicelang tu sakataayaw. tumahida sa sikatawidan ku ahebed nu balucu’ niHay-lun Kay-le’, mala u sayaway makalakecay tu nu Ha-hu tabakiay a cacudadan atu nipawacayan tu nu mamenuay atu matulekay a tademaw. u sakasenengan sa yadah ku nikatinengan nida tu kamu nu dumaay a kanatal, nudikudan sa mala maylayay miulic atu pasubanaay cinida.

tahbalaki sikangeluan kalabadesan ku nikaudip nida, masaahebed caay pucemek ku tangah a sikahinian alesan nu paudipay ku lihat nu udip. nudikudan sa maawas nida mapabaluhay ku sikalekuan. nakinapina tu cinida a mitudawa tu katuuday i hekal, u papahecekan aca nu mita i balucu’ hinisa ku nakamuwan nida amana kapawan kita, “anu edepen kya sikalemedan a panan sa,」uyda ya cacayay malemeday a panan sa sipayni tu a mawawah sa, ita hantu sa tadamatenes tu a mimelaw tiya tabakiay maedepay tu a panan, sikapawanan tu kya mawawahay tu palemeday a panan sa”.

u ulic hananay sa u tabuku kanatal aku sa cinida, kanahatu mitena ku canancanan sa caay tu pakapulu tu kalcabayan nu niyam sa, ina kitakit sa tada sikatumesan tu nu ngelu atu labades, nika idaw tu ku kalubican nu sapadadan a midademec sa cinida.

“anu icuwacuwa ku aenengan tu kitidaan sa, manakanca masatedep a malalid tu sasaicelangan amana kaputun ku masadepan sa,”“u idaway tu nu maku ku nipiadih nu maku sa, caay kaku piadih tu kainayi’ay sa. ”

114 年全國語文競賽臺灣原住民族語言朗讀文章 【撒奇萊雅語】 高中學生組 編號 3 號

(文章大意 僅供參考) ※字數限200字

海倫凱勒

海倫凱勒一歲多時因為生病又瞎又聾，失去了說話的能力。她活在一個黑暗、無聲又寂寞的世界裡。但她並沒有放棄，以驚人的毅力完成了哈佛大學的學業，成爲第一個獲得學士學位的盲聾人士。她一生坎坷，卻沒有向命運低頭，用自己的生命創造奇蹟。

她曾說過，「當一扇幸福的門關起時，另一扇幸福的門會因此開啟，我們常看關閉的大門太久，而忘了開啟的幸福之門」,「無論處於什麼環境，都要不斷努力」、「我只看我擁有，不看我沒有的」。