114 年全國語文競賽臺灣原住民族語言朗讀文章 【都達賽德克語 (原稱：都達語)】 國小學生組 編號 4 號

Alang mu

Alang mu malu balay qtaan, niqan kingal yayung mtqeyri alang, rbawan sayda mtilux ka karac, mdeadas nami musa mpawlah yayung, qtaan mu ka qcurux wawa mpawlah ruma qsiya, malu balay kuxul mu.

Mtqeyri alang nami ka dwiyaq mi yayung, ruma dwiyaq u niqan samac, boyak, miric, rapic, bhni, rungay, mtaqi ku kman u mtutuy ka tukung mi mawyas bukuy sapah mu, rima tuki mrbu daw, mawyas(muyas) brah sapah mu ka qpatung mi rodux tmeylung, mtru tuki do smriyu heydaw uri da, mtna saw wawa mlawa yaku, “ Tutuy da! ” pstuyun kuna mlawa. Nhari ku mtutuy, trima qras mi mkan ku idaw mrbu, lmukus ku nanaq lukus musa sapah ptasan. Tmwesa kari sediq mi awyas(uyas) ka mniq nami sapah ptasan, mqaras ku balay smluhay, mdrumuc ku smluhay kari Sediq, wada ku mkla hari mbahang mi rmngaw kari Sediq ka saya, malu balay bhangan ka awyas kari Sediq, smkuxul ku mbahang awyas kari Sediq mi rmngaw kari Sediq.

Dhuq ka jiyax sngayan daw, dasun kuna musa sapah utux baraw mangal kari utux baraw ka bubu mu, ida saw mtna wawa niqan ka tmwesa kari sejiq tnpusu uri, qrasun ta ka ni, tay saw mawsa malu balay ka kari mu Sediq Tuda.

Musa qmpah qpahan ka tama mi bubu, lala balay(ou bay) ka nhawma naha heyi qhawni, saw ka lhngay, labas, sibus, bawan, payay, bunga. Mkuung ka karac daw, mapa brunguy miyah sapah ka bubu, napa niya wawa ruma brunguy ka heyi qhawni u kuxul mu uqun kana. Miyah ka smwasaw(srnabaw) daw, kmpriyux bhawway ka rakaw risah dwiyaq alang, mtqeyri dwiyaq alang ka bhawway phpah, malu balay kuxul mu qmita. Miyah ka misan daw, bukuy alang mu dwiyaq u smriyu ka bhawway hawda(huda) wawa mniq dudux dwiyaq, tayal knmalu qtaan yu!

Kman o ungac hari hnang tawruy(rulu) ka mniq alang, malu balay ka kuxul mu mtaqey mi wada ku mspi. Saw ka mniq alang beyhing daw ini ptna duma kda, niqan lala kluwan ka qpahun naha mi kiya ka egu sediq ka meiyaw ska(cka) rabi. Mniq ta alang o msteita balay, asi balay saw smdamac. Hbaraw ka sediq miyah rmiwaw alang saya, qmita dwiyaq mi mpawlah(empulah) yayung alang, smkuxul ku alang mu, sawpu ta smblaiq ka lnglingay alang.

114 年全國語文競賽臺灣原住民族語言朗讀文章 【都達賽德克語 (原稱：都達語)】 國小學生組 編號 4 號

(文章大意 僅供參考) ※字數限200字

我的部落

部落風景優美。家鄉圍繞著青山綠水，有動物、山豬、羊、飛鼠、鳥、猴子，夜深時貓頭鷹會在後院唱歌、清晨五點鐘青蛙和公雞在家前唱起歌來，太陽出現，我趕緊起床，洗個臉、吃個早餐，穿上衣服上學聽族語、學唱歌謠。

父母種了不少植物以及水果，天黑了媽媽背著簍子回到家裡，簍子裡裝的都是我喜歡吃的水果。春天時，白色花朵環繞部落，冬天時，後山山頂出現白色的雪，多麼美麗！