114 年全國語文競賽臺灣原住民族語言朗讀文章 【卡群布農語】 國小學生組 編號 3 號

kaviaz nak

Minihan cak huli’ masnava’ malasbunun, petataqu cam mi Biung tu, namakahan cak Hungku tantungu maca sanavanin.

Minihan cak huli’ ta, namunhan Tamazu’an, qani’anang nga napanhan cak Hongku kilim Biung pababazbaz. makatain cak makahan Paqut, masopa Malavi’. matu kahanin cak Hongku’ ta’ a tasban cak, opa madia’ ita a bunun.

Minsanavanin na tudipin cak, kalingva’ tu na masopin ta. talmadin ni tu pabazbaz Biung , madia’ nam ma ispalaqanciap, minihan uva’azang sohan inhan Tiaciu’ ta kukuza tu lininqeban, uka’ i ni tu ispababaz. miliskin ni liniqeban, mastan na ineqdi’an han iniqumican solopa ku, qala muaz cam kalatnipun maqasmav kukuza sepu ki lumaq.

Matu vakai’ang cam ma, ihan cam Taiciu’ ma’ungting ngi lehlehdaing, macia Biung nga kukuza’un na, aculi’ cin babalivan iskan, solopaku daukang nga Biung ihan Taiciu’ babalivan iskan. hezin cak punmac’an qan hima qamisan musoqes han acang ti kukuza ki sinpala’ madadengaz tu quma. cia Buingun na mungaus munhan Taiciu’ kukuza, kinuzin cak, matu lopang cak munhan Taiciu’ kukuza ka, cia Biungun na sisdangun zaku, ni tu maqtu sipungulun, tu sinkadedaz. solopaku ka Biungun mindadangaz bunun maca heza’ cia bunun na ineqdi’an. pindadangaz cam mi Biungun, qala ciatun na mastan na sinkadangaz zaku, ciatun amin na macial la iniqumican lopaku. toqumicun ni tamadiqanin opa macial malka cia ki tec’an cin bunun.

Matu kahanin cak lumaq qi Biung han Hongku’ a, nanunin naip ihan hilav mantatala zaku madas pulumaq mal’u, i’ita cam dusa pababazbaz zi liniqeman tu vakai’ang han Taiciu’ tu iniqumican. minuc’anang cak kilim mi kukuza’un na, hazun cak ki laupan macingav tu bunun asu, tupa’un zaku tu “u”, usun cak laupan tupa tu, “ina’in asu mudan mantatala lingav”, niaunin cak cingavan duma tu qalinga. taqu qa Biung tu mopata amin tu lopang babalivan iskan na, heza’ a samatola’ sadu. qala solopaku tumacqengun ni uskunan nai ita babalivan iskan, opa kanmamatuk maqasmav kukuza.

Matu mudanin cak ka, matesqang nga buan madaing sala!

114 年全國語文競賽臺灣原住民族語言朗讀文章 【卡群布農語】 國小學生組 編號 3 號

(文章大意 僅供參考) ※字數限200字

我的朋友

我約好朋友到地利溪見面，好久不見，一見面把話從小到台中工作全部談一回，苦澀多於甜言，好在我們用布農族堅韌的內在，走了過去。我們年輕時就當台中的遊子，朋友他從事建築打石工程小包及魚場的幫手，我在台中從小貨車、市公車、校車、大貨車、最後是進出口聯結車司機，自稱是在最高位置的駕駛員！朋友較有成就，現是台中魚市場的中盤商！我在十五年前回鄉教族語，和鄉土的農地、草木為舞。

離開朋友家時，天上的月亮又大又亮！