114 年全國語文競賽臺灣原住民族語言朗讀文章 【萬山魯凱語】 國小學生組 編號 2 號

’iniyaelre ’anosakale

oomikinginame taoaoae ’oliliyo vila’ani dha’anenai, lo mokelani taivalrivalriyae, madhao ocao taiki ’ina.

dhakehakehalae ’anosakale la’i dhoadhaace. ma’oomomao lo cengelemailine macalini, ’apioanai takapalra dha’ananaenai.

ona aovalriyongali, amali ’a makato’ake’akeenengiyae kapocoli la ’ancinmaoli, mani aviliname moa taoaoae ’oliliyo, mani pato’oto’iyae la takali ’aolai ’anosakale, tohamohonai ka mahavehavehe takali ’aolai la ilrae. omikinanai kasii’i valrevalre’ae talicovongaeni dha’anenai ’ica’oca’o, ila mani ota’amaonai ana ta’osangeedha’anga tapaiyaiyae sakale, ona alrihoonganai, mani oanganailine ’iniyaelre takapalra ’inalo ta’anosakale. lo mataadhi’ini tevelengae, kinao’adhailienai ’anosakale, omiki talicovongae amali, iki vecahae takali ’aolai, ilrae la inali loolodhonailine iki alrikodhaelini.

omiki dhona takaeaea menanae, amali, inali, takali ’aolai la ilrae, mani ’anosakalenai moa ’oliliyo. talrivataenai valrevalre’ae, makinipangepangae ’aelrenge, tako siyalalalranai taomale aalrame, tohamoho ka mataadhi’i dhona vekenelre, omi’anai taiki dhona azegae ’oliliyo.

omiki lo takiyadhadhalranai, kidholronganai ka ’anosakale, lrongainai tokadhodhohae, malromecehenai la kavahe’enai, masalaveteke. sina okelangai taivalrivalriyae, odhaacenai ’anosakale moa dhoadhaace dha’ananaenai, takocengecengele takataadhi’i vekenelre, ’amaamaeli miyamao dhona menanae.

ona aokelanganai dha’ane, mani ’itovolriyae inali amokoanimiya’e ’iidheme’o taoae’o dhoadhaace ’anosakale, omiyalimiya’e, oha’eve la ’apiooangiyae cengecengele ’anosakale. lo makoli’ahengai, amo kinao’adhailaenai ’anosakale, amali ’a omiki talicovongae, takali ’aolai ’a iki vecahae, ilrae la inali ikinai alrikodhae. sinaokelangai taivalrivalriyae, odhaacenai ’anosakale moa dhoadhaace dha’ananaenai, takocengecengele takataadhi’i vekenelre ’amaamaeli miyamao dhona menanae.

114 年全國語文競賽臺灣原住民族語言朗讀文章 【萬山魯凱語】 國小學生組 編號 2 號

(文章大意 僅供參考) ※字數限200字

一起騎單車

我家附近有個河濱公園，假日很多人騎單車或散步。放學後，爸爸準備了手套和安全帽，帶我和哥哥去公園騎單車。我們先在家門前的小路練習，學會了就騎上單車道。有時上坡，騎不動，只好推着走。有時下坡，坡很陡，我心驚膽戰。有時，大車迎面開來，捲起滿天灰塵，害我變成了小花貓。爸媽哈哈大笑。

只要一到假期，我們一家人就會騎單車欣賞風景，享受快樂的時光。天氣好時，會騎到更遠的地方，爸爸在前，中間是哥哥，後面是我和媽媽。