114 年全國語文競賽臺灣原住民族語言朗讀文章 【邵語】 國中學生組 編號 1 號

Pudaqu

inai zintun a Thau. isa pungkawakawash turu furaz Pudaqu. lhmaza inai buhat mubuhat, mutantuiza katuru furaz mapushaz a qali a kmalawa muripnu a mulalu, pinbahipiwan sa Thau a tanatuqash munsai buhat numa malhuiza wa pazay ianan maqitan a u’arran.

Shinshii apalalawa thau a tanatuqash, araiza muripnu muramaz, qafay a itmaz uladin afu, tatata qafay sa tatata wa thau numa tanatuqash, palalawa thau a tanatuqash munai kmaan sa kakaanin, pimbahi thau malhuiza wa ripnu masa buhat a numanuma, aitia maqitan a pulaun.

izai a kazakazash, isai turu furaz pudaquqiza, thau lhmaza mubuhat numa muripnu, mutantuiza katura furaz mapushaz a qali, amakalawa muramaz mani, mamzai Shinshii mathuaw kasalpu, haya wa kazakazash shungqash miamuqtha muptunin numa put’uka, matuthuaw kapza parhawayuan iahiaw’hiaw malhituz.

Thau a kazakazash puilin kahiwan shaunathuinian, piakazash thau munsai pruq numa tanatuqash a shuqrum, sharaqian kazakazash antu mabararaz malhituz, thuini miaqawan ianan parhaway muntal piazai malhitun kazakazash, inai kazakazash minfazaq Thau a lalawa numa mabrithan a kazakazash.

Zintun a Thau isa tatata wa kawash turu furaz pudaquiza, araiza ubuhat, mutantuiza katuru furaz mapushaz a qali, amakalawa muramaz, pinbahi tanatuqash lhai Thau malhuiza wa buhat numa ripnu, a’itia maqitan a u’araan, uakasaiman Thau a pruq ianan maqitan a u’araan.

114 年全國語文競賽臺灣原住民族語言朗讀文章 【邵語】 國中學生組 編號 1 號

(文章大意 僅供參考) ※字數限200字

播種祭

邵族每年3月播種祭後，開始田地的耕作，農曆6月20日，也會舉行「水田祭」，祈求祖靈讓族人的田地，平安豐收，有先生媽擔憂，這項祭典文化恐面臨斷層危機，需要年輕族人趕緊傳承。

邵族保存至今的傳統祭儀，象徵對土地、祖靈堅定的信仰，儘管傳承文化不易，仍有年輕人加緊學習傳統文化，在儀式中學習族語及祭典的核心價值。邵族每年3月播陸稻，祈求祖先給予族人種植的旱田及水田豐收，祝福邵族種植的土地,每年都有很好的收成。