114 年全國語文競賽臺灣原住民族語言朗讀文章 【霧臺魯凱語】 國小學生組 編號 1 號

Tathingalaneli ki Ngudradrekai

Kuaku kacalrisianaku ka Ngudradrekai, kay cekele ki Ngudradrekai, yatalilregelrege palraelre lakathariri turamuru, ku lacekele maramaramau, mabula ku kadaengane, alrivilrivi ku acilai, sangualreme ku saseverane, makialibalibake ku laumaumase, mademele ku cekele.

Kay cekele ki Ngudradrekai tai mangeale si lrima, lakay lripelaelaku, amani kay swa Lraudru, laka swa Kucapungane, swa Vedai, swa Kabalelradhane, swa Kudrengere, swa Takiurathane, swa Kingdalruane, swa Iziuci. kay swa kabiceacelrake lakamani kay swa Kingdavange, swa Punugu, sutaruladrekane, kay swa talitalrauane lakamani kay sutarumake, swa kalruane.

Kay Ngudradrekai yakai ku talialalai si lakaukaulu, lamakaela ku nagane ki talialai si lakaukaulu, ku tasu naganaganane lini, la kay sia salrabuaku laka lakaukaulu. kay Ngudradrekai, twakucingalre ki lrigu la kisamula madu makanaelre, nau tara sicivare ku lrigu amia madu, alaiyasi karidaresu lailai lai sicivaresu ku kuka, padavathane, thiathiu, kay civare laka lrigu ki maridare lailai, luka tarapapanasu, la ngulrimangasu ku valisane lai sicivaresu ku lrigu ku bariangalai.

Kay Ngudradrekaii ki caicaili, yakaiy ku tangidrakakalune ki kinaucekelane, la isadramadu ku aungungane patulre, la kipaelre madu tulrisisi, ngiatalaisi ku tauvailekete, ngiadulathe ku langu kathabarane ki kay tangidrakakalane, wasarare madu ku ngialribate ku cayli la tulrisi madu, kidresenge ki bavane ku cayli la tara capi madu, la kane ku capi makanaelre, asiluiyane kikay capi yakay adringi ki capi ku subulrubulru ki Twaumasese, ku sapulrekemane ki abake si kinaumasane.

114 年全國語文競賽臺灣原住民族語言朗讀文章 【霧臺魯凱語】 國小學生組 編號 1 號

(文章大意 僅供參考) ※字數限200字

我認識魯凱族

魯凱族大部份住在高山上，每個部落都有久遠的歷史。魯凱族的部落主要有十五個，住在好茶、霧臺、神山、佳暮、谷川、阿禮、大武、吉露、美園、相住巷，居住在下三社的多納、萬山、茂林，以及居住在臺灣東部落的大南和金峰。魯凱族是階層制社會，人民有分貴族和平民，命名方式也有嚴格規範，代表個人的身分地位。。

魯凱族部落每年都會舉辦豐年祭，除舊迎新，會透過占卜儀式祈求天神賜恩賜福，占卜祭這天吃卜卦餅，會有神的祝福。